10.8.2022
RO
Jurnalul Oficial al Uniunii Europene
L 208/3
(16)
Cerințele prevăzute la articolul 8 alineatul (1) litera (h) din Regulamentul (CE) nr.
1967/2006, astfel cum a fost înlocuit de articolul 8 alineatul (1) și de anexa IX partea B secțiunea I la Regulamentul (UE) 2019/1241 al Parlamentului European și al Consiliului (7), nu se aplică deoarece se referă la traulere.
(17)
Italia a autorizat o derogare de la dimensiunea minimă a ochiurilor de plasă stabilită la articolul 9 din Regulamentul (CE) nr.
1967/2006 pe baza îndeplinirii cerințelor articolului 9 alineatul (7) din regulamentul respectiv, având în vedere caracterul foarte selectiv al activităților de pescuit în cauză, efectul lor neglijabil asupra mediului marin și faptul că nu sunt afectate de dispozițiile articolului 4 alineatul (5) din Regulamentul (CE) nr.
1967/2006.
(18)
Deși articolul 9 din Regulamentul (CE) nr.
1967/2006 a fost eliminat prin Regulamentul (UE) 2019/1241, punctul 4 din partea B a anexei IX la regulamentul respectiv permite ca derogările de la dimensiunile minime ale ochiurilor de plasă să se aplice în continuare pe baza anumitor condiții menționate la articolul 15 alineatul (5) din regulamentul respectiv.
Astfel de derogări ar fi trebuit să fie în vigoare la 14 august 2019, să nu conducă la o deteriorare a standardelor de selectivitate, în special în ceea ce privește o creștere a capturilor de puiet, și să vizeze atingerea obiectivelor și țintelor stabilite la articolele 3 și 4 din regulamentul respectiv.
Prelungirea solicitată respectă condițiile menționate.
(19)
Activitățile de pescuit în cauză se desfășoară la o distanță foarte mică de coastă în ape de mică adâncime situate pe o rază de 3 mile marine și, prin urmare, nu interferează cu activitățile altor nave.
(20)
Planul de gestionare reglementează activitatea năvoadelor de navă, pentru a asigura faptul că, în ceea ce privește speciile menționate în anexa IX la Regulamentul (UE) 2019/1241, capturile sunt minime.
În plus, în conformitate cu punctul 6 din planul de gestionare al Italiei, pescuitul de Aphia minuta se limitează la sezonul de pescuit cuprins între 1 noiembrie și 31 martie în fiecare an și la maximum 60 de zile per navă pentru fiecare sezon de pescuit.
(21)
Năvoadele de navă sunt foarte selective și nu vizează cefalopodele.
(22)
Planul de gestionare include măsuri pentru monitorizarea activităților de pescuit, astfel cum se prevede la articolul 13 alineatul (9) al treilea paragraf din Regulamentul (CE) nr.
1967/2006.
(23)
Activitățile de pescuit vizate îndeplinesc cerințele de la articolul 14 din Regulamentul (CE) nr.
1224/2009 al Consiliului (8).
(24)
Prin urmare, este oportun ca prelungirea solicitată a derogării să fie acordată pentru 3 ani.
(25)
Italia trebuie să raporteze Comisiei la timp și în conformitate cu planul de monitorizare prevăzut în planul de gestionare.
(26)
Trebuie introdusă o limitare a duratei derogării pentru a permite adoptarea rapidă a unor măsuri de gestionare corective, în cazul în care raportul prezentat Comisiei indică o stare de conservare nesatisfăcătoare a stocului exploatat, prevăzându-se totodată posibilitatea de consolidare a bazei științifice în vederea îmbunătățirii planului de gestionare.
(27)
Întrucât derogarea acordată prin Regulamentul de punere în aplicare (UE) 2018/1634 a expirat la 31 martie 2021, iar sezonul de pescuit începe la data de 1 noiembrie a fiecărui an, pentru a asigura continuitatea juridică, prezentul regulament trebuie să se aplice de la 1 noiembrie 2021.
(7) Regulamentul (UE) 2019/1241 al Parlamentului European și al Consiliului din 20 iunie 2019 privind conservarea resurselor piscicole și protecția ecosistemelor marine prin măsuri tehnice, de modificare a Regulamentelor (CE) nr.
1967/2006 și (CE) nr.
1224/2009 ale Consiliului și a Regulamentelor (UE) nr.
1380/2013, (UE) 2016/1139, (UE) 2018/973, (UE) 2019/472 și (UE) 2019/1022 ale Parlamentului European și ale Consiliului și de abrogare a Regulamentelor (CE) nr.
894/97, (CE) nr.
850/98, (CE) nr.
2549/2000, (CE) nr.
254/2002, (CE) nr.
812/2004 și (CE) nr.
2187/2005 ale Consiliului (JO L 198, 25.7.2019, p. 105).
(8) Regulamentul (CE) nr.
1224/2009 al Consiliului din 20 noiembrie 2009 de stabilire a unui sistem de control al Uniunii pentru asigurarea respectării normelor politicii comune în domeniul pescuitului, de modificare a Regulamentelor (CE) nr.
847/96, (CE) nr.
2371/2002, (CE) nr.
811/2004, (CE) nr.
768/2005, (CE) nr.
2115/2005, (CE) nr.
2166/2005, (CE) nr.
388/2006, (CE) nr.
509/2007, (CE) nr.
676/2007, (CE) nr.
1098/2007, (CE) nr.
1300/2008, (CE) nr.
1342/2008 și de abrogare a Regulamentelor (CEE) nr.
2847/93, (CE) nr.
1627/94 și (CE) nr.
1966/2006 (JO L 343, 22.12.2009, p. 1).